Aga muidu on Haapsalu suurepärane! Oivaline! Koht, kuhu me kindlasti tagasi läheme. Ja kindlasti siis kui taas on Valge Daami aeg, SEST meil õnnestus Valget Daami näha! See oli fantastiline kogemus. Me ei näinud teda nö otsevaates, vaid külje pealt. Kuuvalgus langes nii, et  daami oli võimalik näha vaid teatud nurga alt ja meil õnnestus tänu Jaani õele see õige nurk tabada. Nägime kolmekesi halli, pikas kapuutsiga rüüs naisekuju. See oli täiesti sürr! Ja kuna kuu või puu oksad või õrnad pilvekirmed liikusid, siis tekkis meie jaoks selline efekt, et nägime kergelt liigutavat kapuutsiga naisekuju. See oli nii ehtne ja samas nii müstiline, kõhe ja põnev üheaegselt. Väljas oli peaaegu südaöö ja meie kuskil lossivaremetes ja NÄEME müstilist naisekuju aknal. Üli lahe! Ja missiis et  see oli vaid kuu ja varjude mäng! See nägi nii võimas ja ehtne välja! Olime väga rahul ja õnnelikud, et seda vaatama olime tulnud!